b'\n_START_ARTICLE_\nLars Christiansen (h\xc3\xa5ndboldspiller)\n_START_SECTION_\nKarriere\n_START_PARAGRAPH_\nHan har, siden sin landsholdsdebut i 1992, spillet 338 landskampe for Danmark og scoret 1503 m\xc3\xa5l (27. januar 2012). Han har i perioden 1996-2010 spillet for den tyske klub SG Flensburg-Handewitt, hvor han blev regnet for en af klubbens allerbedste spillere. Han var i 2004 med til at vinde det tyske mesterskab for klubben, i \xc3\xb8vrigt klubbens f\xc3\xb8rste. Desuden var han med sin tyske klub finalist i Champions League, tysk pokalmester, EHF Cup-vinder og vinder af City Cuppen._NEWLINE_Tidligere har Lars spillet for Vidar S\xc3\xb8nderborg, Ribe HK og Kolding  IF._NEWLINE_Ogs\xc3\xa5 p\xc3\xa5 landsholdet har han v\xc3\xa6ret en markant spiller, der i januar 2007 overtog rekorden som spilleren med flest landskampe. Samtidig er han den mest scorende landsholdsspiller til dato. I januar 2008 blev Lars Christiansen europamester  med det danske herrelandshold, og fik ogs\xc3\xa5 en plads p\xc3\xa5 All Star holdet  som turneringens bedste venstre fl\xc3\xb8j. Samtidig blev han ogs\xc3\xa5  turneringens mest scorende spiller, delt sammen med Ivano Balic  og Nikola Karabatic.  Han var ogs\xc3\xa5 i 2008  med til OL i Beijing  hvor Danmark  fik en 7 plads._NEWLINE_Fra 1992 til 2012 spillede han i alt 338 kampe og scorede 1503 m\xc3\xa5l for Danmarks h\xc3\xa5ndboldlandshold. Den 29. maj 2012 blev han ikke udtaget til Sommer-OL 2012 i London. Den 31. maj 2012 meddelte han at han stoppede sin karriere med \xc3\xb8jeblikkelig virkning._NEWLINE_Lars Christiansen blev i 2015 optaget i Danmarks Idr\xc3\xa6tsforbunds Hall of Fame.\n_START_SECTION_\nAndre aktiviteter\n_START_PARAGRAPH_\nI 2018 deltog han i s\xc3\xa6son 15 afVild med dans, hvor han dansede med den professionelle danser Sofie Kruuse.\n_START_SECTION_\nPrivat\n_START_PARAGRAPH_\nLars Christiansen har sammen med tidligere kvindelig landsholdsspiller Christina Roslyng s\xc3\xb8nnen Frederik. Parret var gift i tre \xc3\xa5r, men gik fra hinanden i 2009. I efter\xc3\xa5ret 2012 meldte Lars Christiansen og Christina Roslyng ud at de har fundet sammen igen._NEWLINE_Lars Christiansen er desuden f\xc3\xa6tter til Jan Paulsen, der ogs\xc3\xa5 er tidligere h\xc3\xa5ndboldspiller og tr\xc3\xa6ner i Mors-Thy H\xc3\xa5ndbold.'